o
zijn
alsoe naden vonnisse bij scepen van loven gewesen
xxiiii dage in octobri lestleden tusschen rase vander lynden
sone wilen jans aensegger in deen zijde en tanne
dierix verweerde in dande vander coepmantscap en
vesticheit van seken goeden onder heverle gelegen
die de vors raes teghen den vors janne gecocht
hadde wederome tusschen de voirs ptien questie en
stoet gevallen is aengaende der vesticheit der voirs
goede in dien dat de voirs raes seide dat tanden tijden
als de vors jan dierix vergaderde met zijnd huysvruwe
die hij noch heeft zeder der heyliker vorweerden voirs
motarits en getuygen gemaect en gepassert was die
welcke de vors jan weygerde voir ogen te bringe
en die de voirs raes meynde dat sculdich wae voir
oghen gebracht te wordden want dair inne waen
begrepen also de selve raes hielt en hij beduchte seke
pointen die sulc waen dat de voirs jan en sijn wijf
alleene sonder ander toedoen der vors vcochter
goede niet mechtich en waen en dat de vors jan
dat gekint hadde in diversen plaetsen voir goede
mannen dat boet de selve raes te thoene ende
metten mynsten te gestaen hopende oft hijt gethoene
conste dat de voirs jan gehouden zijn zoude
de voirscr heylike vorweerde voir oghen te bringe
om die gevisenteert te worden ende hem daen
teynden te geschien alsulken besorgh als hem genoech
zijn zoude na recht
Vanden welcken hij hem
getroete totten rechte Dair op de voirs
jan dierix hem verantweerdende ontkynde
enige heylike vorweerde dair voir afgeruert
wordt oft ande te hebben oft te weten ende
dair af pnteerde hij zijnen wettigen endt En